อันเดรย์ กรามาริช

อันเดรย์ กรามาริช (; ; เกิดวันที่ 19 มิถุนายน ค.ศ. 1991) เป็นนักฟุตบอลชาวโครเอเชียที่เล่นในตำแหน่งกองหน้าหรือกองกลางตัวรุกให้กับ 1899 ฮ็อฟเฟินไฮม์ ในเยอรมนี และทีมชาติโครเอเชีย

กรามาริชเริ่มต้นอาชีพฟุตบอลของเขากับสโมสรบ้านเกิดอย่างดีนาโมซาเกร็บ และทำสถิติเป็นผู้เล่นดาวรุ่งที่ทำประตูให้กับสโมสรมากที่สุด หลังจากที่ได้รับการยกย่องว่าเป็นผู้เล่นที่มีพรสวรรค์ เขาได้ลงเล่นให้กับทีมชุดใหญ่ของดีนาโมซาเกร็บครั้งแรกในวัย 17 ปี แต่ใน ค.ศ. 2013 เขามีข้อพิพาทกับฝ่ายบริหารของสโมสร จึงได้ย้ายไปรีเยกา ซึ่งเขาทำ 37 ประตูจากการลงเล่นในลีก 42 นัด ก่อนที่จะย้ายไปเลสเตอร์ซิตีด้วยค่าตัว 9 ล้านปอนด์ เขาถูกปล่อยยืมตัวให้กับ1899 ฮ็อฟเฟินไฮม์ และย้ายไปที่นั่นแบบถาวร

กรามาริชลงเล่น 53 นัด และทำ 22 ประตูให้กับทีมชาติโครเอเชียชุดเยาวชน เขาได้ลงเล่น 4 นัดในฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2010 ช่วยให้ทีมเข้าถึงรอบรองชนะเลิศ ต่อมาเขาได้ลงเล่นให้กับทีมชาติชุดใหญ่เป็นครั้งแรกใน ค.ศ. 2014 และได้เข้าร่วมแข่งขันฟุตบอลชิงแชมป์แห่งชาติยุโรป 2016 และ ฟุตบอลโลก 2018 ซึ่งในรายการหลัง เขาช่วยให้โครเอเชียเข้ารอบชิงชนะเลิศ

 เกียรติประวัติ 
ดีนาโมซาเกร็บ
 โครเอเชียนเฟิสต์ลีก: 2009–10, 2010–11
 โครเอเชียนคัพ: 2010–11
 โครเอเชียนซูเปอร์คัพ: 2013

รีเยกา
 โครเอเชียนคัพ: 2013–14
 โครเอเชียนซูเปอร์คัพ: 2014

โครเอเชีย
 ฟุตบอลโลก รองชนะเลิศ: 2018

รางวัลส่วนตัว
 ผู้เล่นยอดเยี่ยมแห่งปี Prva HNL: 2014
 ทีมยอดเยี่ยมแห่งปี ฟุตบอลออสการ์: 2013, 2014
 Ivica Jobo Kurtini Award: 2014
 ผู้ทำประตูสูงสุดในโครเอเชียนเฟิสต์ลีก: 2014–15
 ผู้เล่นยอดเยี่ยมแห่งฤดูกาลของฮ็อฟเฟินไฮม์: 2016–17

เครื่องราชอิสริยาภรณ์

 อ้างอิง 

 แหล่งข้อมูลอื่น 

หมวดหมู่:นักฟุตบอลชาวโครเอเชีย
หมวดหมู่:นักฟุตบอลทีมชาติโครเอเชีย
หมวดหมู่:ผู้เล่นดินามอซาเกร็บ
หมวดหมู่:ผู้เล่นสโมสรฟุตบอลโครเอเชียรีเยกา
หมวดหมู่:ผู้เล่นสโมสรฟุตบอลเลสเตอร์ซิตี
หมวดหมู่:ผู้เล่นเทเอ็สเก 1899 ฮ็อฟเฟินไฮม์
หมวดหมู่:ผู้เล่นในโครเอเชียนฟุตบอลลีก
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในบุนเดิสลีกา
หมวดหมู่:กองหน้าฟุตบอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:บุคคลจากซาเกร็บ